Diari Oficial de la Generalitat Valenciana


Sumari del DOGV 5123, del 27-10-2005 (2005/11295)

ORDE de 12 d'agost de 2005, de la Conselleria de Cultura, Educació i Esport, per la qual s'atribuïx la denominació específica de Doctor Balmis a l'Institut d'Educació Secundària núm. 11 d'Alacant.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5123

Data del DOGV
:   27-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11684


Data del document
:   12-08-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Alacant
    * centre d'ensenyament
    * ensenyament públic

ORDE de 12 d'agost de 2005, de la Conselleria de Cultura, Educació i Esport, per la qual s'atribuïx la denominació específica de Doctor Balmis a l'Institut d'Educació Secundària núm. 11 d'Alacant. [2005/X11356]  
El consell escolar de l'Institut d'Educació Secundària núm. 11 d'Alacant, en la sessió celebrada el 21 de gener de 2004, va aprovar sol·licitar per al mencionat centre la denominació específica de Doctor Balmis.  
Esta proposta va ser aprovada pel consell escolar municipal, en sessió celebrada el dia 5 d'abril de 2004. Disposa, a més, de l'informe favorable de la inspecció educativa de la Direcció Territorial de Cultura, Educació i Esport d'Alacant, amb data de 22 d'abril de 2005.  
Francisco Javier Balmis i Berenguer (1753-1819) va nàixer a Alacant, en una família de cirurgians barbers, i va dedicar la seua vida a la medicina. Sent un reconegut metge de la cort, va ser nomenat per Carles IV director de la Reial Expedició Filantròpica de la Vacuna el dia 2 de juliol de 1803. Amb esta expedició circumnavegà el planeta, vacunà milers de persones i ensenyà la manipulació, conservació i utilització de la vacuna. Va ser la primera vacunació massiva de la història i el començament de l'eradicació de la pigota, gràcies, a més, a la col·laboració de 22 xiquets òrfens que van oferir els seus braços per a conservar el preat fluid a canvi d'una vida millor a les Amèriques. L'elecció d'esta denominació pel centre es deu al just reconeixement que el dit Institut vol fer a esta celebritat valenciana.  
L'article 13 de la Llei Orgànica 8/1985, de 3 de juliol, reguladora del Dret a l'Educació establix que tots els centres han de tindre una denominació específica.  
L'article 3.2 del Reglament Orgànic i Funcional dels Instituts d'Educació Secundària establix que, una vegada creat el centre, el consell escolar d'este podrà proposar a la citada Conselleria la denominació específica, després de l'informe previ favorable del consell escolar municipal, o, si no n'hi ha, del ple de l'ajuntament corresponent  
L'article 3.3 del mencionat reglament establix que no hi podrà haver al mateix municipi instituts d'Educació Secundària amb idèntica denominació específica o que puga induir a error o confusió. El Registre de Centres Docents de la Comunitat Valenciana va certificar, l'11 de febrer de 2004, que no hi havia cap centre inscrit amb la dita denominació específica a la localitat d'Alacant.  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,  
ORDENE   
Concedir la denominació específica de Doctor Balmis a l'Institut d'Educació Secundària núm.11 d'Alacant, codi 25508972.  
DISPOSICIÓ ADDICIONAL ÚNICA  
Esta disposició s'inscriurà en el Registre de Centres Docents de la Comunitat Valenciana  
DISPOSICIONS FINALS  
Primera  
La present orde produirà efectes des del mateix dia de la seua publicació en el Diari Oficial de la Generalitat Valenciana.  
Segona  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
València, 12 d'agost de 2005  
El conseller de Cultura, Educació i Esport,  
ALEJANDRO FONT DE MORA TURÓN